คุณคะ ทานยาคุม 28 เม็ด แต่ ปจด ไม่มา บางเดือนหลัง หมด 28 เม็ดไปแล้วถึงจะมาก็มี แต่เดือนที่แล้ว มีลืมทานไป3 วันและมีการทานย้อนจนครบ ตอนนี้หมดแพง 28 เม็ดยังไม่มาเลยคะ ช่วงที่ทานเม็ดแป้งมีตกขาวสีน้ำตาล และปวดท้องน้อย 2-3 วันเป็นๆหายๆ หลังจาก 3 วันนั้นตกขาวสีจางลงเป็นปกติ ตอนนี้เริ่มทานยาคุมแพงใหม่แล้ว (ก่อนทานแพงใหม่หยุดทานไปหลายวันเหมือนกันคะ). แบบนี้มีโอกาสท้องมั้ยคะ. (ยาคุมทานติดต่อกันมา1ปีแล้วคะ)
สวัสดีค่ะ การที่ประจำเดือนไม่มา อาจเกิดจาก1. การตั้งครรภ์ เนื่องจากมีวันที่ได้ลืมทานยาคุมกำเนิดไปถึง 3 วัน รวมถึงหลังจากที่ทานยาครบแผง 28 เม็ดแล้ว ไม่ได้ต่อแผงใหม่ในทันที โดยเว้นระยะไปหลายวันประสิทธิภาพในการคุมกำเนิดของยาคุมย่อมหมดลงไปแล้ว ดังนั้นมีโอกาสที่จะตั้งครรภ์ได้2. เป็นผลข้างเคียงของยาคุมกำเนิด ที่หากทานต่อเนื่องเป็นระยะเวลานาน อาจทำให้ประจำเดือนขาดหายไปได้ โดยเฉพาะยาคุมกำเนิดชนิดที่มีฮอร์โมนต่ำในเบื้องต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ก็ให้ทานยาคุมกำเนิดต่อไปก่อน และหากทานแผงใหม่ล่าสุดนี้จนครบแผงแล้ว 28 เม็ดแล้ว ประจำเดือนไม่มาอีก ควรลองตรวจหาการตั้งครรภ์ซ้ำดูอีกครั้งค่ะ